|  |
| --- |
| **E-Smart Systems d.o.o.** | **Adresa:** Kneza Višeslava 70a, 11030 Beograd, Srbija | **Sertifikaciono telo (ESS QCA)** | **Tel:** 011 3050280, **Fax:** 011 3050222  **E-mail:** qca@e-smartsys.com | **Matični broj:** 17247565, **PIB:** 101833141, **Šifra delatnosti:** 6201 |
|  |
| Ovaj dokument je vlasništvo preduzeća **E-Smart Systems d.o.o.** koje zadržava prava koja mu kao autoru pripadaju. Dokument sadrži poverljive podatke i ni na koji način se njegov sadržaj ne sme kopirati ili distribuirati. Dokument se može koristiti samo u svrhu za koju je dobijen. Primalac ovog dokumenta se nastavkom čitanja obavezuje da će poštovati tajnost i da neće distribuirati informacije u bilo kojoj pisanoj, elektronskoj ili usmenoj formi. |

|  |
| --- |
| **T-QCA-199**  Šifra dokumenta |

Na osnovu Zakona o elektronskom dokumentu, elektronskoj identifikaciji i uslugama od poverenja u elektronskom poslovanju („Službeni glasnik RS“ broj 94/2017), ugovorne strane:

**E-Smart Systems d.o.o.**, Kneza Višeslava 70a, 11030 Beograd, koji zastupa Srećko Atanasković, generalni direktor (u daljem tekstu **E-Smart Systems d.o.o.**)

i

      , ulica      , mesto      , MB      , PIB      , e-mail adresa[[1]](#footnote-2):      koga zastupa      , (u daljem tekstu **Pretplatnik**)

zaključuju

**Ugovor o izdavanju i korišćenju kvalifikovanog sertifikata za elektronski potpis**

**- pretplatnik -**

**Opšte odredbe**

**Član 1.**

**E-Smart Systems d.o.o.** je osnovao sertifikaciono telo (u daljem tekstu **ESS QCA**) koje je izdavač kvalifikovanih sertifikata za elektronski potpis u skladu sa Zakonom o elektronskom dokumentu, elektronskoj identifikaciji i uslugama od poverenja u elektronskom poslovanju i odgovarajućim podzakonskim aktima (u daljem tekstu: Zakon), akreditovano rešenjem Ministarstva trgovine, turizma i telekomunikacija broj 345-01-258/2019-12 od 29.05.2019. godine, odnosno rešenjem Ministarstva trgovine, turizma i telekomunikacija broj 345-01-260/2018-12 o upisu u Registar pružalaca kvalifikovanih usluga od poverenja od 07.05.2018.

ESS QCA utvrđuje opšta pravila pružanja usluge od poverenja (u daljem tekstu: Opšta pravila) u skladu sa Zakonom koja korisnicima i pretplatnicima obezbeđuju dovoljno informacija na osnovu kojih se mogu odlučiti o prihvatanju usluga i o obimu usluga.

Opšta pravila ugrađuju se u dokumenta:

1. Politika izdavanja kvalifikovanih sertifikata za elektronski potpis (CP)
2. Praktična pravila izdavanja kvalifikovanih sertifikata za elektronski potpis (CPS)
3. Politika privatnosti i zaštite podataka o ličnosti
4. Opšti uslovi za pružanje usluga od poverenja.

Navedeni dokumenti su javni i objavljeni su na internet sajtu ESS QCA na adresi: <https://qca.e-smartsys.com>.

**Predmet ugovora**

**Član 2.**

Predmet ovog ugovora je regulisanje međusobnih prava, obaveza i odgovornosti ugovornih strana u vezi sa pružanjem usluga sertifikacionog tela ESS QCA.

Pružanje usluga sertifikacionog tela ESS QCA podrazumeva izdavanje kvalifikovanih sertifikata za elektronski potpis, za potrebe Pretplatnika, fizičkim licima koja su pripadnici entiteta Pretplatnika, uz naknadu. Kvalifikovani sertifikat za elektronski potpis se izdaje za fizička lica uz saglasnost Pretplatnika i na Zakonom propisanim medijumima. Saglasnost fizičkim licima i vrsta medijuma definisani su u Saglasnosti za izdavanje kvalifikovanih sertifikata za elektronski potpis pretplatnika.

**Rokovi**

**Član 3.**

Kvalifikovani sertifikat za elektronski potpis se izdaje na period: do jedne godine, dve godine, tri godine, četiri godine i pet godina. Rok važenja kvalifikovanog sertifikata za elektronski potpis definisan je u Saglasnosti za izdavanje kvalifikovanih sertifikata za elektronski potpis pretplatnika.

**Cena**

**Član 4.**

Ugovorne strane su saglasne da se usluge iz ovog Ugovora pružaju u skladu sa cenama navedenim u zvaničnom cenovniku koji je objavljen na internet sajtu ESS QCA na adresi: <https://qca.e-smartsys.com>.

Naknada za izdavanje novog kvalifikovanog sertifikata za elektronski potpis, u slučaju da je prethodni bio opozvan na zahtev pretplatnika zbog promene naziva organizacije ili matičnog broja, prestanka pripadnosti entitetu, pada na teret pretplatnika.

Naknada za izdavanje novog kvalifikovanog sertifikata za elektronski potpis, u slučaju da je prethodni bio opozvan na zahtev korisnika zbog promene imena, prezimena, JMBG-a ili broja pasoša (ako postoji u sertifikatu), e-mail adrese, izgubljen QSCD uređaj, kompromitovan QSCD uređaj, pada na teret pretplatnika.

Naknada za izdavanje novog kvalifikovanog sertifikata za elektronski potpis, ako je prethodni bio opozvan na zahtev   
ESS QCA zbog nepridržavanja preuzetih obaveza pretplatnika ili korisnika, pada na teret pretplatnika.

Naknada za izdavanje novog kvalifikovanog sertifikata za elektronski potpis, ako je prethodni bio opozvan na zahtev   
ESS QCA zbog greške u radu ESS QCA, pada na teret ESS QCA.

Naknada za izdavanje novog kvalifikovanog sertifikata za elektronski potpis, ako je prethodni bio opozvan na zahtev pretplatnika ili korisnika zbog greške u radu ESS QCA, pada na teret ESS QCA.

**Obaveze ESS QCA**

**Član 5.**

ESS QCA garantuje da će sprovoditi sve procedure u skladu sa Zakonom, Politikom izdavanja kvalifikovanih sertifikata za elektronski potpis, Praktičnim pravilima izdavanja kvalifikovanih sertifikata za elektronski potpis, Politikom privatnosti i zaštite podataka o ličnosti i Opštim uslovima za pružanje usluga od poverenja publikovanim od strane ESS QCA.

ESS QCA će generisati kvalifikovane sertifikate za elektronski potpis svakom zainteresovanom licu, prema definisanom postupku podnošenja zahteva i izdavanja kvalifikovanog sertifikata za elektronski potpis koji je javno dostupan na internet sajtu ESS QCA.

**Obaveze Pretplatnika**

**Član 6.**

Pretplatnik je u obavezi da se upozna i da potpisivanjem ovog ugovora potvrdi prihvatanje svih uslova izdavanja i korišćenja kvalifikovanih sertifikata za elektronski potpis definisanih Zakonom, Politikom izdavanja kvalifikovanih sertifikata za elektronski potpis, Praktičnim pravilima izdavanja kvalifikovanih sertifikata za elektronski potpis, Politikom privatnosti i zaštite podataka o ličnosti i Opštim uslovima za pružanje usluga od poverenja publikovanim od strane ESS QCA.

Pretplatnik potpisivanjem ovog ugovora prihvata odgovornost obaveštavanja u roku od 7 (sedam) dana ESS QCA o bilo kojoj promeni informacija koje su ranije dostavljene.

Promena, od strane pretplatnika, dostavljenih informacija koje se nalaze u telu izdatog kvalifikovanog sertifikata za elektronski potpis korisnika kao što su: naziv organizacije (pretplatnik), matični broj organizacije (pretplatnik), ime i prezime korisnika, JMBG ili broj pasoša korisnika, e-mail adresa korisnika, uzrokuje opoziv svakog kvalifikovanog sertifikata za elektronski potpis koji je izdat na osnovu informacija koje su sada promenjene.

Promena dostavljenih informacija koje služe za kontakt kao što su: broj telefona pretplatnika i korisnika i e-mail adresa pretplatnika i ne nalaze se u telu izdatog kvalifikovanog sertifikata za elektronski potpis ne uzrokuje opoziv izdatih kvalifikovanih sertifikata za elektronski potpis, već se promene evidentiraju u informacionom sistemu ESS QCA.

**Trajanje ugovora**

**Član 7.**

Ugovor stupa na snagu danom potpisivanja i na snazi je dok jedna od strana, u pisanoj formi ne inicira raskid ugovora.

**Ograničenje od odgovornosti**

**Član 8.**

ESS QCA ne prihvata bilo kakvu odgovornost za štetu nastalu korišćenjem kvalifikovanog sertifikata za elektronski potpis osim one koja je definisana Zakonom, Politikom izdavanja kvalifikovanih sertifikata za elektronski potpis, Praktičnim pravilima izdavanja kvalifikovanih sertifikata za elektronski potpis, Politikom privatnosti i zaštite podataka o ličnosti i Opštim uslovima za pružanje usluga od poverenja publikovanim od strane ESS QCA.

**Završne odredbe**

**Član 9.**

U slučaju eventualnih sporova, strane prihvataju nadležnost Privrednog suda u Beogradu.

**Član 10.**

Za sve što ovim Ugovorom nije predviđeno, primenjivaće se odredbe Zakona, Politike izdavanja kvalifikovanih sertifikata za elektronski potpis, Praktičnih pravila izdavanja kvalifikovanih sertifikata za elektronski potpis, Politike privatnosti i zaštite podataka o ličnosti i Opštih uslova za pružanje usluga od poverenja publikovanih od strane ESS QCA.

**Član 11.**

Ovaj Ugovor je sačinjen u dva primerka, od kojih je jedan za ESS QCA, a drugi za Pretplatnika.

|  |  |  |
| --- | --- | --- |
| Pretplatnik |  | E-Smart Systems d.o.o. Beograd |
|  |  |  |
| (potpis) Zakonski zastupnik pravnog lica |  | (potpis) Srećko Atanasković |

1. E-mail adresa je obavezna, predstavlja način komunikacije između ugovornih strana i koristiće se samo u te svrhe [↑](#footnote-ref-2)